त्यसैले पछिल्लो समयमा भएको राजनीतिक, आर्थिक, सामाजिक परिवर्तन सँगै सार्वजनिक प्रशासन ब्यवस्थालाई रुपान्तरण गर्नुपर्ने आवश्यकता देखिएको छ । सरकारको भूमिकामा आएको परिवर्तनलाई आत्मसाथ गर्दै मुलुकको विकासकालागि कर्मचारीको आचरण, कार्यशैली र सोचमा आमुल परिवर्तनको अपरिहार्यता छ । राजनीतिक स्थायित्वतर्फ र एकात्मक ब्यवस्थाबाट संघात्मकतातर्फ बढेको विद्यमान अवस्थामा यसलाई सफल पार्न राजनीतिक शक्तिहरुको प्रयासले मात्र संभव छैन् । यसका लागी सुशासनको पूर्व शर्तकारुपमा रहेको सहभागिता, उत्तरदायित्व, जवाफदेहिता, दक्षता, प्रभावकारीता, समता, सामाजिक न्याय र कानुनको शासन जस्ता मान्यताहरुको अवलम्बन गर्दै कर्मचारीतन्त्रको रुपान्तरण जरुरी देखिन्छ ।
